
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Βεβαίωση της αυτοδίκαιης μερικής ανάκλησης της απαλλο¬ 
τρίωσης που κηρύχθηκε με τη Β.281/707/19.3.81 
κοινή υπουργική απόφαση (ΦΕΚ 188/8.4.1981 τ.Δ') για 
τις ανάγκες κατασκευής του ΥΗΕ Πηγών Αώου.. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση Γενικού Πολεοδομικού Σχεδίου του οικισμού Ατα¬ 


λάντης του δήμου Αταλάντης (ν. Φθιώτιδας). 2 

Έγκριση γενικού πολεοδομικού σχεδίου του οικισμού Αδέν- 

δρου της κοινότητας Αδένδρου Ν. Θεσσαλονίκης. 3 

Χαρακτηρισμός ως διατηρητέου του τριώροφου κτιρίου που 
βρίσκεται στις οδούς Χαροκόπου αριθ. 93 και Θησέως στο 


δήμο Καλλιθέας Ν. Αττικής και καθορισμός ειδικών όρων 
και περιορισμών δόμησης. 4 


ΑΠΑΛΛΟΤΡΙΩΣΕΙΣ 

Α ΠΟΦΑΣΕΙ Σ 

Αριθ. 1010900/544/0010 (1) 

Βεβαίωση της αυτοδίκαιης μερικής ανάκλησης της απαλλοτρίω¬ 
σης που κηρύχθηκε με τη Β.281/707/19.3.81 κοινή υπουρ¬ 
γική απόφαση (ΦΕΚ 188/8.4.1981 τ.Δ') για τις ανάγκες 
κατασκευής του ΥΗΕ Πηγών Αώου. ' 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, 
ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 


1. Τις διατάξεις των παρ. 1 και 4 του άρθρου 11 τυ Ν.Δ. 797/ 
1971 «περί αναγκαστικών απαλλοτριώσεων». 

2. Τη Β.281/707/19.3.81 (ΦΕΚ 188/8.4.81 τ.Δ’) κοινή 

υπουργική απόφαση, με την οποία κηρύχθηκε αναγκαστική 
απαλλοτρίωση για τις ανάγκες κατασκευής του ΥΗΕ Πηγών 
Αώου. *' ν 

3. Το γεγονός ότι η απαλλοτρίωση αυτή δε συντελέστηκε 
εμπρόθεσμα, ως προς έκταση 330.000 Μ2, βεβαιώνουμε: 

Ότι η απαλλοτρίωση που κηρύχθηκε με. τη Β.281/707/ 
19.3.198Γ(ΦΕΚ 188/8.4.1981 τ.Δ’) κοινή υπουργική από¬ 
φαση, για τις ανάγκες κατασκευής του ΥΗΕ Πηγών Αώου ανα¬ 
κλήθηκε αυτοδίκαια ως προς έκταση 330.000 Μ2 που φαίνεται 
με αριθμό κτηματοτεμαχίου 71α στο 72-06-27/1.7.88 (φυλ. 
22) κτηματολογικό διάγραμμα πίνακα της ΔΕΗ, το οποίο έχει 
θεωρηθεί από τη Διευθύντρια του Υπουργείου Βιομηχανίας, 
Ενέργειας και Τεχνολογίας Α. ΓΑΖΕΛΑ στις 29.8.1988, γιατί 
δε συντελέστηκε εμπρόθεσμα ως προς την έκταση αυτή. 

Η πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Φεβρουάριου 1989 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ 8. 

ΟΙΚΟΝΟΜΙΚΟΝ ΤΕΧΝΟΛΟΓΙΑΣ 

Δ. ΤΣΟΒΟΛΑΣ ΑΝ. ΠΕΠΟΝΗΣ 

ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ {ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

Α ΠΟΦΑΣΕ ΙΣ 

Αριθ. 56858/3112 (2) 

Έγκριση Γενικού Πολεοδομικού Σχεδίου του οικισμού Αταλά¬ 
ντης του δήμου Αταλάντης (ν. Φθιώτιδας). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1337/1983 «Επέκταση πολεοδομι- 
κών σχεδίων, οικιστική ανάπτυξη και σχετικές ρυθμίσεις» {ΦΕΚ 
33/Α’) και ειδικότερα το άρθρο 3. 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα» (ΦΕΚ 13;7/Α') και ειδικότερα το άρθρο 23 πα- 
ράγρ. 1. 

3. Τις διατάξεις του Ν. 1685/1987 «κύρωση και τροποποί¬ 
ηση της από 14.11.1986 Πράξεως Νομοθετικού Περιεχομένου 
«Επιβολή αγορανομικού ελέγχου κ.λπ.» (ΦΕΚ 27/Α’) και ειδι¬ 
κότερα το άρθρο 4 παράγρ. 2 και την σε εκτέλεση αυτής υπ’ αριθ. 
19523/833/3.3.88 απόφαση του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων «Παράταση 
προθεσμίας έγκρισης γενικού πολεοδομικού σχεδίου» (ΦΕΚ 
208/Δ'). 

4. Την αριθ. Υ.1291/1987 απόφαση του Πρωθυπουργού 
«Σύσταση θέσης Αναπληρωτή Υπουργού στα Υπουργεία Εξωτε¬ 
ρικών, Εθνικής Άμυνας, Περιβάλλοντος, Χωροταξίας και Δημο¬ 
σίων Έργων, Μεταφορών και Επικοινωνιών και Υφυπουργού 
στο Υπουργείο Εθνικής Οικονομίας» (ΦΕΚ 526/Β'). 

5. Την αριθ. Υ.1436/1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων Μανόλη Παπα- 
στεφανάκι» (ΦΕΚ 549/Β'). 

6. Την αριθ. Γ4δ/15883/1903/8.2.88 κοινή απόφαση του 
Υπουργού Προεδρίας Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 
142/Β/1988). * 

7. Την αριθ. 59902/2491/30.8.85 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνηση της 
διαδικασίας σύνταξης του Γενικού Πολεοδομικού Σχεδίου Ατα¬ 
λάντης ν. Φθιώτιδας» (ΦΕΚ 463/Δ'). 

8. Το αριθ. ΕΠΑ 619/14.6.85 έγγραφο του Τμήματος Πολε¬ 
οδομίας και Πολεοδομικών Εφαρμογών Νομαρχίας Φθιώτιδας 
προς τους αρμόδιους φορείς. 

9. Τις αριθ. 12/90/84 και 10/107/1985 γνωμοδοτήσεις 
του Δημοτικού Συμβουλίου Αταλάντης. 

10. Το αριθ. ΔΒ/Φ 5.28/601/2.7.85 έγγραφο της Διεύθυν¬ 
σης Βιομηχανίας Φθιώτιδας - Τμήμα Τεχνικό. 

11. Το αριθ. 470/Φ/405/28.6.85 έγγραφο του Υπουργείου 
Εμπορικής Ναυτιλίας. 

12. Το αριθ. 11722/4.9.85 έγγραφο της Διεύθυνσης Υδατι¬ 
κού Δυναμικού και Φυσικών Πόρων του Υπουργείου Βιομηχα¬ 
νίας, Ενέργειας και Τεχνολογίας. 

13. Το αριθ. ΤΥ.4277/20.6.85 έγγραφο της Διεύθυνσης Τε¬ 
χνικών Υπηρεσιών της Νομαρχίας Φθιώτιδας. 

14. Το αριθ. Π.2187/22.7.85 έγγραφο του Υπουργείου 
Εθνικής Οικονομίας - Υπηρεσία Περιφερειακής Αναπτύξεως 
Ανατολικής Στερεάς και Νήσων, Τμήμα Επενδύσεων - Χωροτα- 
ξίας. 

15. Το αριθ. ΕΜ.1727/24.6.85 έγγραφο της Διεύθυνσης 
Εμπορίου της Νομαρχίας Φθιώτιδας. 

16. Το αριθ. 1194/8.7.85 έγγραφο της ΙΔ' Εφορείας Προϊ¬ 
στορικών και Κλασικών Αρχαιοτήτων του Υπουργείου Πολιτι¬ 
σμού και Επιστημών." 

17. Το αριθ. 7854/4.7.85 έγγραφο του Τμήματος Υγιεινής 
Νομαρχίας Φθιώτιδας. 

18. Το αριθ. 541993/3.12.85 έγγραφο του Ελληνικού Ορ¬ 


γανισμού Τουρισμού. 

19. Το αριθ. 17389/18.9.85 έγγραφο της Γενικής Γραμμα¬ 
τείας Αθλητισμού του Υπουργείου Πολιτισμού. 

20. Το αριθ. 1415 Φ.704.1 έγγραφο της Πυροσβεστικής 
Υπηρεσίας Λαμίας. 

21. Το γεγονός ότι οι υπόλοιποι φορείς δεν απάντησαν μέχρι 
σήμερα. 

22. Το αριθ. 19/23.2.88 έγγραφο της Σχολής Θετικών Επι¬ 
στημών Τμήμα Γεωλογίας - Τομέας Γεωφυσικής - Γεωθερμίας 
του Πανεπιστημίου Αθηνών. 

23. Το αριθ. 11184/184/22.3.88 έγγραφο της Διεύθυνσης 
Γ8 του Υπουργείου Περιβάλλοντος, Χωροταξίας και Δημοσίων 
Έργων. 

24. Την αριθ. 5/86 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος νομού Φθιώτιδας, αποφασί¬ 
ζουμε: 

1. Εγκρίνεται το Γενικό Πολεοδομικό Σχέδιο (Γ.Π.Σ.) του οι¬ 
κισμού Αταλάντης του δήμου Αταλάντης όπως τα όριά του προσ¬ 
διορίζονται με κόκκινη γραμμή στο χάρτη Π.1.11 σε κλίμακα 
1:5.000. Κυρίως το ως άνω σχέδιο περιλαμβάνει: 

Α. Την πολεοδομική οργάνωση του οικισμού Αταλάντης για 
πληθυσμιακό μέγεθος 9.000 κατ. περίπου, με: 

α) Την επέκταση του σχεδίου πόλης σε εκτάσεις αραιοδομημέ- 
νες και αδόμητες συνολικής επιφάνειας 167 περίου Ηα και τη δη¬ 
μιουργία δύο πολεοδομικών ενοτήτων μέσης πυκνότητας 180 
κατοίκων/Ηα και μέσος συντελεστής δόμησης 0,9 για κάθε ενό¬ 
τητα, όπως φαίνεται στους χάρτες Π. 1.4, Π. 1.5 και Π. 1.11. 

β) Τον προσδιορισμό των χρήσεων γης, όπως φαίνεται στους 
χάρτες Π. 1.2,1.3.2 και Π. 1.11 σε κλίμακα 1:5.000 και ειδικό¬ 
τερα: 

- Τον καθορισμό χρήσης γενικής κατοικίας σε ολόκληρο τον 
οικισμό. 

- Διατήρηση και ανάπτυξη του κέντρου της πόλης στη θέση 
που υπάρχει και δημιουργία τοπικών κέντρων στις πολεοδομικές 
ενότητες. 

- Οργάνωση των εγκαταστάσεων εκπαίδευσης με τη χωροθέ- 
τηση (1) νηπιαγωγείου και (1) πολυκλαδικού λυκείου και τη δια¬ 
τήρηση των ήδη υπαρχόντων νηπιαγωγείων - δημοτικών και 
γυμνασίου - λυκείου. 

- Χωροθέτηση ενός οικοτροφείου και ενός κέντρου αποκατά¬ 
στασης υπερηλίκων (ΚΑΠΗ) στην ανατολική περιοχή του οικι¬ 
σμού στη θέση «Μποϊδοβάτσα». 

- Διατήρηση του υπάρχοντος αθλητικού κέντρου και την επέ¬ 
κτασή του με τη χωροθέτηση εγκαταστάσεων του πυρήνα (Β), με 
κολυμβητήριο, κερκίδες και αίθουσες βαρέων αθλημάτων. 

- Ένταξη πολιτιστικών λειτουργιών στον αστικό ιστό με τη 
δημιουργία πνευματικού κέντρου στο κτίριο του παλαιού δημοτι¬ 
κού σχολείου. 

- Δημιουργία πάρκου πόλης στην προτεινόμενη επέκταση στο 
ανατολικό άκρο του οικισμού. 

- Δημιουργία μιας παιδικής χαράς στη θέση του μεταφερόμε- 
νου νεκροταφείου στο ανατολικό άκρο του σχεδίου πόλης. 

- Δημιουργία ζώνης χονδρεμπορίου - αποθηκών και βιοτε¬ 
χνίας σε συνδυασμό με σταθμό φορτηγών αυτοκινήτων μεταξύ 
της αρτηρίας προς Λειβαδιά και της παρακαμπτήριου οδού. 

- Μεταφορά του υπάρχοντος νεκροταφείου που βρίσκεται στο 
ανατολικό άκρο του οικισμού εκτός ορίων γενικού πολεοδομικού 
σχεδίου. 

γ) Τη γενική εκτίμηση της χωρητικότητας των πολεοδομικών 
ενοτήτων σε κατοίκους για την επόμενη πενταετία των αναγκών 
σε γη για κοινωνική υποδομή επιπέδου πόλης όπως αναφέρονται 
στους πίνακες Α.ΐί.2.1α, Α.11.6. 

δ) Την ιεράρχιση του οδικού δικτύου, όπως φαίνεται στο χάρτη 
Π.2.1.2 σε κλίμακα 1:5.000. Βασικότερες παρεμβάσεις είναι: 

- Η δημιουργία μιας παρακαμπτήριας αρτηρίας η οποία ξε¬ 
κινά και εφάπτεται στην περιοχή του αθλητικού κέντρου και κατά 
μήκος παράλληλα με το όριο του γενικού πολεοδομικού σχεδίου 

προς βορρά μέχρι το δρόμο για τη Λειβαδιά στο δυτικό άκρο του 
οικισμού. 

- Ο χαρακτηρισμός του δρόμου που παλιά αποτελούσε τη βα¬ 
σική αρτηρία για τον οικισμό, σε συλλεκτήρια. 

- Η δημιουργία - διάνοιξη - βελτίωση και κατασκευή ενός 
πλέγματος συλλεκτηρίων σε όλη την πόλη πού θα τέμνουν την 
παρακαμπτήρια σε τρία σημεία. 

Η διάνοιξη τοπικών δρόμων τόσο στον παλαιό οικισμό όσο 
και στην περιοχή της επέκτασης. 

- Ο σταθμός λεωφορείων μεταφέρεται σε νέα θέση Β.Δ. στην 
επέκταση του οικισμού ανάμεσα στην προτεινόμενη παρακαμπτή¬ 
ρια και τη συλλεκτήρια. 

- Προτείνεται η δημιουργία τεσσάρων (4) ισοπέδων κόμβων 
στη συμβολή της προτεινόμενης παρακαμπτήριου αρτηρίας και 
των συλλεκτηρίων οδών. 

ε) Τον καθορισμό ζωνών: 

- Οικονομικών και θεσμικών κινήτρων και πολεοδομικών μη¬ 
χανισμών, όπως φαίνονται στους χάρτες Π. 1.7, Π. 1.8 και 
Π. 1.11 σε κλίμακα 1;β.000. 

1. Ειδική ζώνη αναβάθμισης στο κέντρο του οικισμού για 
ποιοτική παρέμβαση - αναβάθμιση. 

2. Περιοχή περιβαλλοντικής εξυγίανσης - αναβάθμισης. Η 
περιοχή επέκτασης Β.Α. του οικισμού στη θέση «Μποϊδοβάτσα» 
για τη δημιουργία κοινόχρηστων χώρων με την εφαρμογή του 
άρθρου 13. 

3. Ζώνη ειδικών κινήτρων καθορίζεται στο Β.Α. άκρο του οικι¬ 
σμού στη θέση «Μποϊδοβάτσα» όπου προτείνεται η οργάνωση κε¬ 
ντρικών λειτουργιών. 

Β. Τη λήψη μέτρων για την προστασία του περιβάλλοντος, 
όπως φαίνεται στο χάρτη Π.1.9, 1.10 σε κλίμακα 1:25.000. 

Βασικότερες παρεμβάσεις είναι: 

- Ζώνη προστασίας δασών, στο νότιο τμήμα της ευρύτερης 
περιοχής της Αταλάντης. 

- Ζώνη προστασίας γεωργικής γης υψηλής παραγωγικότη¬ 
τας στο Β.Α. και Β.Δ. τμήμα της ευρύτερης περιοχής μέχρι την 
εθνική οδό Λαμίας - Αθηνών. 

- Ζώνη ειδικής μελέτης, στην παραλία στη θέση Σκάλα. 

- Ζώνη προστασίας ακτών, στην παραλία, στη θέση Σκάλα 
για την αντιμετώπιση των αποβλήτων των βιομηχανιών στην εκ¬ 
βολή του χειμάρρου. 

- Ζώνη προστασίας χώρου ιστορικού και αρχαιολογικού εν¬ 
διαφέροντος, στο Αταλαντονήσι όπου υπάρχουν αρχαιολογικά ευ¬ 
ρήματα και η παραλία της Σκάλας όπου υπάρχουν ορατά αρχαία 
λείψανα. 

Γ. Τις προτάσεις για τα απαραίτητα έργα και μελέτες δικτύων 
υποδομής, όπως φαίνονται στους χάρτες Π.2.2.2, 2.3.2, 2.4.2, 
Π.2.6.2, 2.7.2 σε κλίμακα 1:5.000 και ειδικότερα: 

α) Δίκτυο ύδρευσης. 

Επέκταση του δικτύου ύδρευσης στις προτεινόμενες περιοχές 
επέκτασης. 

β) Δίκτυο αποχέτευσης οικισμού. 

Κατασκευή χωριστικού συστήματος αποχέτευσης. Συλλογή 
των εξωτερικών όμβριων του μεν δυτικού τμήματος με υπό¬ 
γειους αγωγούς, του δε ανατολικού με περιφερειακή τάφρο με τε¬ 


λικό αποδέκτη το ρέμα «Καραγκιόζη» και των εσωτερικών όμ¬ 
βριων μέσω αγωγών καθέτων με αποδέκτη το ρέμα «Καρα¬ 
γκιόζη». 

- Δημιουργία δίκτυου ακαθάρτων δια βαρύτητος. 

Αποχέτευχη ευρύτερης περιοχής. 

- Δημιουργία βιολογικού καθαρισμού στα όρια Ο.Τ.Α. με τις 
Λιβανάτες για την προστασία της παραλίας. 

γ) Τηλεπικοινωνιακό σύστημα: 

Επέκταση του υπάρχοντος δικτύου με 200 περίπου παροχές. 

- Αύξηση της δυναμικότητας του τηλεφωνικού κέντρου κατά 
μέγεθος που θα προκύψει από βελτιστοποίηση στο σχεδίασμά του 
εθνικού δικτύου. 

- Ανάπτυξη των γραμμών του δικτύου ώστε να καλύπτουν 
ανάγκες και των περιοχών επέκτασης του σχεδίου πόλεως. 

δ) Ενεργειακό σύστημα: 

- Επέκταση των γραμμών μέσης τάσης. Εγκατάσταση υπο¬ 
σταθμών και δικτύου χαμηλής τάσης προς τις περιοχές επέκτα¬ 
σης του σχεδίου πόλης. 

Δ. Τις προτάσεις για την αντιμετώπιση θεομηνιών όπως φαί¬ 
νονται στους χάρτες Π.3.1.2, 3.2 σε κλίμακα 1:5.000 και ειδι¬ 
κότερα: 

- Επέκταση της δασικής οδού σαν «περιμετρική». 

- Διατήρηση των υπαρχόντων σημείων υδροληψίας και κατα¬ 
σκευή κρουνών υδροληψίας στο υδροδοτικό δίκτυο των περιοχών 
επέκτασης. 

- Δημιουργία πυροσβεστικού σταθμού στο κέντρο της πόλης. 

- Κατανομή σε όλη την έκταση του οικισμού των χώρων συ¬ 
γκέντρωσης πληθυσμού σε περίπτωση θεομηνιών. 

Ε. Ακριβή αντίγραφα των παραπάνω εννέα (9) πρωτοτύπων 
χαρτών και δύο (2) πινάκων θεωρημένα από τον Προϊστάμενο 
της Διεύθυνσης Τοπογραφικών Εφαρμογών, με την αριθ. 
56858/1988 πράξη του, θα είναι αναρτημένα επί 20 μέρες από 
τη δημοσίευση της απόφασης αυτής στην Εφημερίδα της Κυβερ- 
νήσεως στο Τμήμα Αρχείου Σχεδίων της Διεύθυνσης Τοπογραφι¬ 
κών Εφαρμογών, του Υπουργείου Περιβάλλοντος, Χωροταξίας 
και Δημοσίων Έργων, Πουλίου και Αμαλιάδος 17, για να λά¬ 
βουν γνώση οι ενδιαφερόμενοι. 

2. Εντός της περιοχής γενικού πολεοδομικού σχεδίου και ειδι¬ 
κότερα στις εκτός σχεδίου περιοχές που περιλαμβάνονται σ’ αυτό, 
οικοδομικές άδειες που έχουν εκδοθεί με τις προγενέστερες ισχύ- 
ουσες διατάξεις ή έχει υποβληθεί στην αρμόδια πολεοδομική 
αρχή ο πλήρης φάκελος με τα απαραίτητα για την έκδοση της οι¬ 
κοδομικής άδειας στοιχεία μέχρι την ημερομηνία δημοσίευσης 
της απόφασης αυτής, εκτελούνται όπως εκδόθηκαν ή εκδίδονται 
βάσει των υποβληθέντων στοιχείων. 

3. Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 27 Ιουλίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Αριθ. 80890/4561 (3) 

Έγκριση γενικού πολεοδομικού σχεδίου του οικισμού Αδένδρου 
' της κοινότητας Αδένδρου Ν. Θεσσαλονίκης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

' Εχοντας υπόψη: 

1. Τις διατάξεις του ν. 1337/1983 «Επέκταση πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 
33/Α) και ειδικότερα το άρθρο 3. 

2. Τις διατάξεις του ν. 1558/1985 «Κυβέρνηση και Κυβερ¬ 
νητικά Όργανα» (ΦΕΚ 137/Α) και ειδικότερα το άρθρο 23 πα- 
ράγρ. 1. 

3. Τις διατάξεις του ν. 1685/87 «Κύρωση και τροποποίηση 
της από 14.11.1986 Πράξεως Νομοθετικού Περιεχομένου 
«Επιβολή αγορανομικού ελέγχου κλπ.» (ΦΕΚ 27/Α) και ειδικό¬ 
τερα το άρθρο 4 παραγρ. 2 και την σε εκτέλεση αυτής υπ’ αριθ. 
19523/833/3.3.88 απόφαση του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων «Παράταση 
προθεσμίας έγκρισης γενικού πολεοδομικού σχεδίου (ΦΕΚ 208/ 
Δ). < 

4. Τις διατάξεις του ν. 1561/1985 «Ρυθμιστικό σχέδιο και 
πρόγραμμα προστασίας Περιβάλλοντος ευρύτερης περιοχής της 
Θεσσαλονίκης και άλλες διατάξεις» (ΦΕΚ 148/Α) και ειδικότερα 
το άρθρο 3 αυτού. 

• 5. Την αριθ. Υ. 1291/1987 απόφαση του Πρωθυπουργού 
«Σύσταση θέσης Αναπληρωτή Υπουργού στα Υπουργεία Εξωτε¬ 
ρικών, Εθνικής Άμυνας, Περιβάλλοντος, Χωροταξίας και Δημο¬ 
σίων Έργων, Μεταφορών και Επικοινωνιών, και Υφυπουργού 
στο Υπουργείο Εθνικής Οικονομίας» (ΦΕΚ 526/Β). 

6. Την αριθ. Υ. 1436/1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων Μανόλη Παπα- 
στεφανάκι» (ΦΕΚ 549/Β). 

7. Την αριθ. Γ4δ/15883/1903/8.2.88 κοινή απόφαση του 
Υπουργού Προεδρίας Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 
142/Β/1988). 

8. Την αριθ. 75724/1151/30.12.83 κοινή απόφαση των 
Υπουργών Προεδρίας της Κυβέρνησης και Χωροταξίας, Οικι¬ 
σμού και Περιβάλλοντος «Κωδικοποίηση, τροποποίηση και συ¬ 
μπλήρωση συλλογικών οργάνων κ.λπ.» (ΦΕΚ 767/Β) και ειδι- 
κότερα το άρθρο 4. 

9. Την αριθ. 56317/2474/86 (ΦΕΚ 972/Δ/86) απόφαση 
Υπουργού Περιβάλλοντος, Χωροταξίας και Δημοσίων Έργων 
«Κίνηση διαδικασίας σύνταξης γενικού πολεοδομικού σχεδίου οι¬ 
κισμών ν. Θεσσαλονίκης». 

10. Το αριθ. 2819/87 έγγραφο της Διεύθυνσης Οικισμού 
Θεσσαλονίκης προς τους αρμόδιους φορείς. 

11. Το αριθ. 17113/87 έγγραφο της Διεύθυνσης Γεωργίας ν. 
Θεσσαλονίκης. 

12. Το αριθ. ΤΥ 5167/87 έγγραφο της Διεύθυνσης Τεχνικών 
Υπηρεσιών ν. Θεσσαλονίκης. 

, 13. Το αριθ. 2886/87 έγγραφο της Υπηρεσίας Περιφερεια¬ 
κής Ανάπτυξης Κεντρικής Μακεδονίας. 

14. Τις αριθ. 41/87,82/87,13/88 γνωμοδοτήσεις του κοι¬ 
νοτικού συμβουλίου Αδένδρου. 

15. Το γεγονός ότι οι υπόλοιποι φορείς δεν γνωμοδότησαν μέ¬ 
χρι σήμερα. 

16. Την αριθ. 587/88 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος ν. Θεσσαλονίκης, αποφασί¬ 
ζουμε: 

1. Εγκρίνεται το γενικό πολεοδομικό σχέδιο του οικισμού 
Αδένδρου κοινότητας Αδένδρου όπως τα όριά του προσδιορίζο¬ 
νται με κόκκινη γραμμή στο χάρτη Π. 1. 5 σε κλίμακα 1:5000. 
Κυρίως το σχέδιο αυτό περιλαμβάνει: 

Α. Την πολεοδομική οργάνωση της παραπάνω κοινότητας για 


πληθυσμό περίπου 3.400 κατοίκων (πληθυσμός 1991) με τη δη¬ 
μιουργία. 

α. Μιας πολεοδομικής ενότητας με μέσο συντελεστή δόμησης 
0,8 και μέση πυκνότητα κατ/Ηα 30 όπως φαίνεται στο χάρτη Π. 
1.5 σε κλίμακα 1:5000. 

β. Τον προσδιορισμό των χρήσεων γης όπως φαίνονται στο 
χάρτη Π. 1.3.2. σε κλίμακα 1:5.000 και ειδικότερα: 

- Τον καθορισμό χρήσεων αμιγούς κατοικίας στο σύνολο του 
οικισμού όπως καθορίζονται στο άρθρο 2 του από 23.2.1987 π. 
δ/τος (ΦΕΚ 166/Δ). 

γ. Τη γενική εκτίμηση της χωρητικότητας της πολεοδομικής 
ενότητας και τη γενική εκτίμηση αναγκών σε κοινωνική υποδομή 
επιπέδου οικισμού και γειτονιάς και την πρόβλεψη των σχετικών 
χώρων όπως φαίνονται στους πίνακες Α. 11.6 και Α. 11.2.1 α και 
στους χάρτες Π.1.3.2. Π.1.5 σε κλίμακα 1:5000. 

Β. Λήψη μέτρων με τις εξής βασικότερες παρεμβάσεις όπως 
προσδιορίζονται σε συγκεκριμένες περιοχές στο χάρτη Π. 1.2, 
Π. 1.4 σε κλίμακα 1:25.000 για την προστασία του περιβάλλο¬ 
ντος και την οργάνωση του οικισμού. 

α. Απομάκρυνση των κτηνοτροφικών μονάδων εκτός των 
ορίων οικισμού σε καθορισμένη για οργάνωση κτηνοτροφικού 
πάρκου περιοχή ΙΟΗα. 

β. Απομάκρυνση του νεκροταφείου σε καθορισμένη θέση εκτός 
των. ορίων του οικισμού. 

γ. Μετεγκατάσταση του νηπιαγωγείου σε γήπεδο της κοινότη¬ 
τας· 

δ. Αποπεράτωση του καινούργιου γυμνασίου-λυκείου. 
ε. Κατασκευή παιδικού και βρεφονηπιακού σταθμού και 
ΚΑΠΗ σε δημοτικά οικόπεδα. - - 

στ. Δημιουργία αίθουσας πολλαπλών χρήσέών στο παλαιό γυ¬ 
μνάσιο και κέντρου νεότητας στην περιοχή γυμνασίου-λυκείου και 
αθλητικών εγκαταστάσεων. 

ζ. Βελτίωση των σημερινών αθλητικών εγκαταστάσεων στην 
ανατολική άκρη του οικισμού και κατασκευή νέων σε ήδη χαρα¬ 
κτηρισμένο χώρο σε συνδυασμό με παιδικές χαρές, πολιτιστικές 
λειτουργίες και πράσινο. 

η. Διευθέτηση του υπάρχοντος πρασίνου και των ελεύθερων 
χώρων και χωροθέτηση ζώνης περιαστικού πρασίνου στην πε¬ 
ριοχή του σιδηροδρομικού σταθμού και στην ανατολική άκρη του 
οικισμού. 

Γ. Προτάσεις για τα απαραίτητα έργα και μελέτες δικτύων 
υποδομής όπως φαίνονται στους χάρτες Π.2.1. και Π.2.2 σε κλί¬ 
μακα 1:25.000 και 1:5.000 αντίστοιχα και ειδικότερα: 
α. Δίκτυο μεταφορών. 

Προτείνεται βελτίωση και εκσυγχρονισμός του υπάρχοντος δι¬ 
κτύου και εγκαταστάσεων (σιδ. σταθμού), 
β. Αποχέτευση όμβριων. 

Επέκταση του υπάρχοντος δικτύου του οικισμού και διασύν¬ 
δεση των αγορών μεταξύ τους. Μετατροπή του δικτύου αγωγών 
ανοικτής διατομής σε δίκτυο με αγωγούς διατομής κλειστής. Με¬ 
ταφορά του σημείου απορροής της δυτικής πλευράς του οικισμού 
στην αποστραγγιστική τάφρο, 
γ. Αποχέτευση ακαθάρτων. 

Κατασκευή δικτύου ακαθάρτων κατ’ αρχήν για το κέντρο του 
οικισμού το οποίο έχει τα περισσότερα λύμματα και στη συνέχεια 
επέκτασή του σε όλο τον οικισμό. 

Κατασκευή υποτυπώδους κατ’ αρχήν βιολογικού καθαρισμού 
στα όρια του οικισμού και συνέχεια κατασκευή συστηματικότερου 
βιολογικού καθαρισμού, 
δ. Ενεργειακό σύστημα. 

Μετατροπή του δικτύου στο κέντρο του οικισμού από εναέριο 
σε υπόγειο. 

Δ. Τις προτάσεις για τα έργα που απαιτούνται για την ολοκλή¬ 
ρωση του γενικού πολεοδομικού σχεδίου, όπως φαίνονται στον 
πίνακα «πρόγραμμα έργων». 

1. Μέσα στην περιοχή του γενικού πολεοδομικού σχεδίου και 
ειδικότερα στις εκτός σχεδίου περιοχές που περιλαμβάνονται σ’ 
αυτό οικοδομικές άδειες που έχουν εκδοθεί με τις προγενέστερες 

ισχύουσες διατάξεις ή έχει υποβληθεί ο πλήρης φάκελος με τα 
απαραίτητα για την έκδοση της οικοδομικής άδειας στοιχεία μέ- 
χρι την ημερομηνία δημοσίευσης της παρούσας εκτελούνται όπως 
εκόοθηκαν ή εκδίδονται βάσει των υποβληθέντων στοιχείων. 

2. Μέσα στην περιοχή κατοικίας, διατηρούνται νομίμως υφι¬ 
στάμενες σήμερα δραστηριότητες μη προβλεπόμενες στο άρθρο 2 
του από 23.2.87 π.δ/τος (ΦΕΚ 166/Δ/87) μέχρι την έκδοση 
ειδικής για το σκοπό αυτό ρύθμισης. 

Ακριβή αντίγραφα των παραπάνω πέντε (5) χαρτών και τριών 
<Α) πινάκων θεωρημένα από τον Προϊστάμενο της Διεύθυνσης 
I οπογραφικών Εφαρμογών με την αριθ. 80890/1988 πράξη 
του, θα είναι ανηρτημένα για 20 μέρες από τη δημοσίευση της 
απόφασης αυτής στην Εφημερίδα της Κυβερνήσεως στο Τμήμα 


Σχεδίων και Αρχείου της Διεύθυνσης Τοπογραφικών Εφαρμογών 
του Υπουργείου Περιβάλλοντος, Χωροταξίας και Δημοσίων Έρ¬ 
γων, Πουλίου και Αμαλιάδος 17 για να λάβουν γνώση οι ενδια¬ 
φερόμενοι. 

Η ισχύς της παρούσας αρχίζει από τη δημοσίευσή της στην 
Εφημερίδα της Κυβερνήσεως. 

Η από< Ρ ασΤ 1 αυτ ή να δημοσιευθεί στην Εφημερίδα της Κυβερ- 
Αθήνα, 17 Νοεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Αριθ. 3695/322 (4) 

Χαρακτηρισμός ως διατηρητέου του τριώροφου κτιρίου που βρί¬ 
σκεται στις οδούς Χαροκόπου αριθ. 93 και Θησέως στο δήμο 

Καλλιθέας Ν. Αττικής και καθορισμός ειδικών όρων και πε¬ 
ριορισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

' Εχοντας υπόψη: 

1. Τις διατάξεις του ν. 1577/1985 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 και 4 
(παρ. 2) όπως τροποποιήθηκε με τις διατάξεις του ν. 1772/ 
1988 «Τροποποίηση διατάξεων του ν. 1577/1985 «Γενικός Οι¬ 
κοδομικός Κανονισμός» και άλλες σχετικές διατάξεις (ΦΕΚ 91/ 
Α/88). 

2. Την αριθ. Τ. 1291/1987 απόφαση του Πρωθυπουργού 
«Σύσταση θέσης Αναπληρωτή Υπουργού στα Υπουργεία Εξωτε¬ 
ρικών, Εθνικής Άμυνας, Περιβάλλοντος, Χωροταξίας και Δημο¬ 
σίων, κλπ». (ΦΕΚ 526/Β). 

3. Την αριθ. Υ. 1436/1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων Μανόλη Παπα- 
στεφανάκι» (ΦΕΚ 549/Β). 

4. Την αριθ. Γ4δ/15883/1903/8.2.88 κοινή απόφαση του 
Υπουργού Προεδρίας Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 
142/Β/1988). 

5. Το αριθ. 51/1988 π.δ/γμα «Οργανισμός Υπουργείου Πε¬ 
ριβάλλοντος, Χωροταξίας και Δημοσίων Έργων» και ειδικότερα 
το άρθρο 5 παραγρ. 1 και παράγρ. 2 εδάφ. γ (ΦΕΚ 19/Α/88). 

6. Την από 28.3.88 αιτιολογική έκθεση της Διεύθυνσης Πα¬ 
ραδοσιακών Οικισμών και Περιβάλλοντος, την οποία υιοθετεί η 
Διεύθυνση Πολεοδομικού Σχεδιασμού, Τμήμα Παραδοσιακών 
Οικισμών με το αριθ. 240/Δ/88 υπηρεσιακό σημείωμα. 

7. Τις από 4.5.88 αντιρρήσεις των ενδιαφερομένων Νικολάου 
Πατερουλάκη, Άννας Πατερουλάκη, Αναστασίας Κυριακοπού- 
λου, Μαρίας Μαρκάκη, Ανδρέα Βουλουμπασάκη, Καλλιόπης 
Βουλουμπασάκη. 

8. Την από 26.9.1988 εισήγηση, επί των αντιρρήσεων των 
ενδιαφερομένων, της Διεύθυνσης Πολεοδομικού Σχεδιασμού, 
Τμήμα Παραδοσιακών Οικισμών, αποφασίζουμε: 


1. Χαρακτηρίζεται ως διατηρητέο το τριώροφο κτίριο που βρί¬ 
σκεται στις οδούς Χαροκόπου 93 και Θησέως στο δήμο Καλλι¬ 
θέας (ν. Αττικής) φερόμενο ως ιδιοκτησία των Νικολάου Χαρ. 
Πατερουλάκη Άννας Χας Εμμ. Πατερουλάκη, Αναστασίας 
Γεωρ. Κυριακοπούλου, Μαρίας Χας Νικ. Μαρκάκη, Ανδρέα 
Ματθ. Βουλουμπασάκη και Καλλιόπης Χας Ματθ. Βουλουμπα¬ 
σάκη, όπως φαίνεται με μαύρη σκιαγράφιση στο σχετικό πρωτό¬ 
τυπο διάγραμμα σε κλίμακα 1:5000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
υπ’ αριθ. 3695/1989 πράξη του. Ακριβές αντίγραφο του δια¬ 
γράμματος αυτού θα είναι αναρτημένο στη Διεύθυνση Τοπογρα¬ 
φικών Εφαρμογών, Τμήμα Αρχείου Σχεδίων του Υπουργείου 
Περιβάλλοντος, Χωροταξίας και Δημοσίων Έργων, για είκοσι 
(20) τουλάχιστον ημέρες από τη δημοσίευση της παρούσας από¬ 
φασης στην Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται 
κάθε αφαίρεση, αλλοίωση ή καταστροφή των επιμέρους αρχιτε¬ 
κτονικών και διακοσμητικών στοιχείων του. 

3. Επιτρέπεται η κατασκευή, η αποκατάσταση των όψεων, ο 
εκσυγχρονισμός των εγκαταστάσεων ή ενίσχυση του φέροντα ορ¬ 
γανισμού, η εσωτερική διαρρύθμιση καθώς και επεμβάσεις για 
λόγους στατικούς ή λειτουργικούς, εφόσον δεν αλλοιώνεται ο αρ¬ 
χιτεκτονικός χαρακτήρας του διατηρητέου κτιρίου. 

4. Απαγορεύεται η τοποθέτηση φωτεινών ή μη επιγραφών και 
διαφημίσεων στο χαρακτηριζόμενο ως διατηρητέο κτίριο. Επι¬ 
τρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για τη χρήση των χώρων του κτιρίου. 

5. Για οποιαδήποτε οικοδομική εργασία στο εξωτερικό και 
εσωτερικό του διατηρητέου κτιρίου και τον περιβάλλοντα χώρο 
του, καθώς και για την τοποθέτηση επιγραφών, απαιτείται η 
έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

6. Η ισχύς της παρούσας αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 5 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




